Jadi, selama ini awak membohongi saya?
Semuanya sekadar satu pembohongan?
Ya.
Semuanya hanyalah satu pembohongan.
Macam mana?
Macam mana awak boleh sanggup berbuat begini terhadap saya?
Setiap saat yang kita luangkan bersama-sama selama ini,
adakah itu juga satu pembohongan?
Semua itu--
Semua itu adalah benar.
Saya berasa amat gembira.
Benar-benar gembira.
Untuk setiap saat yang saya luangkan bersama-sama awak.
Kalau begitu, apa kata awak tinggal saja bersama saya di sini?
Apa saja yang awak inginkan,
saya akan menunaikannya.
Kenapa?
Kenapa tidak? Kenapa!
Saya sudah kata yang saya akan memaafkan awak. Saya akan memaafkan awak!
Jadi...
tinggallah di sini bersama saya.
Kenapa awak memaafkan saya?
Tolong jangan maafkan saya.
Sedarlah, Myeong Wol.
Myeong Wol!
Han Myeong Wol. Hei!
Han Myeong Wol!
Pengarah, apa yang mereka katakan jauh berbeza daripada skrip.
Hubungi penulis skrip Lee.
Baiklah.
Hei! Awak fikir apa yang awak buat?
Kenapa awak tidak mengikut skrip?
Kalau awak boleh sebut ikut sesuka hati awak saja,
jadi apa gunanya skrip?
Apa gunanya penulis skrip?
Awak fikir awak boleh sesuka hati menyimpang daripada skrip?
Awak cuma seorang pendatang baru.
Orang baru macam awak
mesti mengikut skrip sepenuhnya!
Han Myeong Wol.
Kami telah memutuskan untuk mengekalkan babak ini.
Apa?
Kerana babak tadi terasa lebih berkesan.
Jadi penulis skrip juga bersetuju untuk mengekalkannya.
Pengarah, mana boleh begitu!
Tadi pun, Gang U telah menyebut nama yang berbeza daripada skrip.
Tentang itu--
Kita boleh sunting babak di mana Gang U menyebut namanya.
Kita akan menyuntingnya supaya ia akan kelihatan seperti Gang U hanya sedang menangis sambil memangkunya.
Apapun, terima kasih banyak atas segala kerja keras kamu, Han Myeong Wol.
Myeong Wol, bagus sekali lakonan kamu tadi.
Penulis skrip itu memang entah apa-apa.
Kenapa dia boleh dengan semudah itu saja menukar skripnya?
Dia tiada pendirian langsung!
Ke mana pula Gang U saya pergi?
Aku memang sudah gila.
Kenapa aku jadi begini?
Awak tak apa-apa?
Pegawai Han Myeong Wol.
Benarkanlah saya bersandar pada awak begini untuk seketika.
Betulkah?
Benarkah sehebat itu lakonannya?
Sudah tentulah!
Sampai saya yang melihatnya pun terharu sehingga menitiskan air mata.
Dalam kata lain,
ia bukan sekadar lakonan biasa.
Ia seperti benar-benar berlaku! Benar-benar berlaku!
Macam mana sebenarnya babak akhir itu?
Ceritakanlah kepada kami.
Asalnya,
Myeong Wol sepatutnya berkata kepada hyeong Gang U,
"Kalau awak tidak mahu mengikut kemahuan saya, maka saya tiada pilihan lain!"
Sepatutnya begitulah jadinya.
Tetapi?
Tetapi Myeong Wol tiba-tiba menghalakan pistol ke arah dirinya sendiri.
"Tolong jangan maafkan saya."
Itulah yang dia lakukan!
Jadi kesudahannya, pengintip wanita itu memilih cinta berbanding menyempurnakan misinya.
Cinta telah menjadi pilihannya.
Bukankah itu amat mengagumkan?
Maksud kamu adalah...
Myeong Wol sendiri yang mengubah skrip itu?
Sedangkan ia tiada dalam skrip?
Ya!
Saya tak tahu macam mana dia boleh terfikir untuk mengubahnya.
Tapi kalau ia benar-benar berlaku--
Banyak orang yang akan terkorban.
Apa?
Jangan-jangan...
ia akan benar-benar berlaku seperti itu?
Oh ya.
Kamu tahu apa yang berlaku terhadap para pengintip lain?
Sudah tentulah mereka mati dibunuh oleh pegawai NSA. (NSA - Agensi Keselamatan Nasional)
Hei!
Kenapa awak memaafkan saya?
Tolong jangan maafkan saya.
-=Tuan mejar, adakah kita masih perlu meneruskan misi ini? - Han Myeong Wol=-
Jangan fikir banyak tentang hari ini.
Berehatlah baik-baik.
Pegawai Han Myeong Wol.
Dunia nyata adalah berbeza daripada lakonan.
Kesudahan yang menggembirakan,
tidak wujud bagi kita.
Satu-satunya pilihan yang kita ada adalah
untuk menyempurnakan misi kita dengan jayanya,
ataupun mati dengan penuh bermaruah.
Itu saja.
Pegawai Han Myeong Wol.
Hanya untuk hari ini saja.
Lain kali, air mata awak akan saya anggap sebagai satu tanda pengkhianatan.
Apa aku patut buat, apa aku patut buat?
Perempuan gila itu.
Aku rasa aku benar-benar telah jatuh hati pada perempuan gila itu.
Aku... bintang hallyu, Gang U.
Perkara ini sudah sampai ke tahap ini. Apa patut aku buat? Kenapa? Kenapa?
Saya ni. Boleh kita berjumpa sekarang?
Apa yang berlaku, sampai awak nak berjumpa saya?
Semasa awak pergi secara tiba-tiba tadi, saya berasa amat risau.
Apa kata kita pergi bersiar-siar?
Ataupun pergi menonton wayang?
In A.
Ya, apa yang awak nak buat?
Maafkan saya.
Saya benar-benar minta maaf.
Tapi saya tidak rasa saya boleh meneruskannya. Kita--
Jangan katakannya. Kalau awak kata walau sepatah pun, saya akan membunuh diri.
Awak pun tahu yang saya bukannya benar-benar menyukai awak.
Jadi awak boleh pukul saya sepuas-puasnya dan mengakhiri semua ini.
Saya tidak kisah.
Apa?
Saya tidak kisah meskipun awak bukannya benar-benar menyukai saya.
Pergunakanlah saya.
Pergunakan saya dan jangan sesekali berkata begitu lagi.
Tidak, saya kisah tentangnya.
Kenapa, adakah kerana Han Myeong Wol?
Awak terlalu memandang rendah terhadap saya.
Saya ialah Ju In A.
Saya bukannya seperti orang lain. Tapi saya tewas pada Han Myeong Wol.
Saya tidak ingin menyebut tentangnya, jadi saya akan berpura-pura yang saya tidak pernah mendengarnya.
Saya akan mengumumkannya kepada pihak media.
Saya akan menanggung segala-galanya.
Saya akan pastikan awak tidak terkesan dengan hal ini.
Ia takkan terjadi sepertimana yang awak hajatkan.
In A.
Kenapa dengan kamu?
Atuk, saya tak boleh berpisah dengannya.
Saya tak boleh meninggalkan Gang U.
Awak rasa tiada apa-apa akan berlaku? Jangan-jangan Pegawai Han Myeong Wol terfikir untuk berputus asa terhadap misi ini--
Mustahil. Disebabkan misi ini, dia sanggup memasuki industri hiburan Korea Selatan.
Tak mungkin dia akan berputus asa dengan semudah itu saja.
Betul juga.
Kita tidak patut memikirkan perkara yang bukan-bukan.
Baik kita laksanakan tugas kita dengan sebaik-baiknya.
Betul.
Hari ini, kita berdua mesti menulis 100 komen sebelum tidur.
Misi: Memenuhkan komen di forum.
Tapi kalau difikir-fikirkan,
awak fikir dia tahukah betapa susah payahnya kita melakukan semua ini?
Apa sebenarnya yang telah kamu katakan kepada In A?
Saya meminta untuk menghentikan semua ini.
Yang saya tidak mencintainya dan hanya mempergunakan dia.
Kamu! Aku sudah memberi amaran kepada kamu.
Kalau kamu berani melukai In A, aku takkan melepaskan kamu.
Kalau saya meneruskannya, saya akan melukai In A dengan lebih mendalam lagi.
Apa?
Anggap sajalah perkara ini tidak pernah berlaku.
Saya tidak boleh berbuat begitu.
Apa?
Saya telah pun membuat keputusan.
Adakah namanya Myeong Wol?
Aku dengar dia baru saja menapak dalam industri hiburan.
Sambutan orang ramai agak bagus juga.
Hal ini adalah antara In A dengan saya saja, Pengerusi.
Kamu! Aku yang akan menentukan semua itu.
Kalau kamu berani melakukan sesuatu yang tidak sepatutnya,
aku akan pastikan yang Myeong Wol takkan dapat bertahan lama dalam industri hiburan.
Bagi aku, menyingkirkan seorang pendatang baru seperti dia...
adalah sesuatu yang amat mudah. Kamu sendiri pasti sangat jelas tentangnya, bukan begitu?
Saya pun takkan berpeluk tubuh saja.
Jadi, apa boleh kamu buat?
Aku beri amaran, jangan bertindak terburu-buru disebabkan budak perempuan itu.
Saya minta maaf atas apa yang saya lakukan tadi.
Tunggu!
Tiada apa-apa.
Pergilah berehat. Apapun, awak telah bekerja keras sehingga ke akhirnya.
Kalau kamu berani melakukan sesuatu yang tidak sepatutnya,
aku akan pastikan yang Myeong Wol takkan dapat bertahan lama dalam industri hiburan.
Apa khabar? Episod akhir kemunculan Han Myeong Wol mendapat sambutan yang amat memberangsangkan.
Mereka berkata kita sepatutnya meneruskan watak Myeong Wol dalam drama ini.
Kita menerima banyak panggilan berkenaan hal ini.
Saya langsung tidak menjangka yang ia akan mendapat sambutan yang di luar dugaan begini.
Sejujurnya, setelah menonton episod itu, saya juga merasakan agak sayang kerana wataknya dimatikan begitu saja.
Kalau wataknya diberi kesinambungan, mungkin kadar penonton akan terus meningkat.
Jadi Penulis Gim, ada apa-apa carakah untuk terus menghidupkan wataknya?
Macam mana kalau begini?
Hey!
Satu mimpi?
Kalau begitu, tidakkah jalan ceritanya agak lemah?
Menukar muka?
Itu sudah mengarut.
Apa? Menghidupkan kembali watak Myeong Wol?
Ya, mereka baru saja memutuskannya dalam mesyuarat sebentar tadi.
Yakah? Kalau begitu, Myeong Wol juga akan menjadi watak utama dalam drama ini seperti Ju In A?
Salah satu watak utama?
Kalau betul begitu, saya rasa pasti Myeong Wol akan menjadi terkenal!
Sekarang ini, dia sedang menjadi isu hangat dalam industri hiburan.
Sebaik saja drama ini tamat, dia pasti dapat mengatasi Ju In A.
Inilah yang dikatakan titik penentu kehidupan.
Ini ialah satu peluang keemasan yang tidak boleh dilepaskan.
Tapi kalau betul begitu,
adakah Ju In A akan menerima saja perkara ini seadanya?
Sudah tentulah...
ia hanya akan terjadi selagi tiada campur tangan daripada Ju In A ataupun Pengerusi Ju.
Ya, Wartawan Gim.
=Gang U, saya dengar awak mencari saya pagi tadi.=
=Kenapa?=
Aku beri amaran,
jangan bertindak terburu-buru disebabkan budak perempuan itu.
=Helo? Gang U.=
=Apa yang berlaku?=
Apa, mereka mahu menghidupkan kembali watak Myeong Wol?
Ya.
Adakah itu masuk akal?
Macam mana orang yang sudah mati boleh hidup semula?
Sebenarnya, ia tidak mustahil.
Saya dengar watak Myeong Wol hanya tinggal nyawa-nyawa ikan, namun dia masih dapat diselamatkan.
Tetapi dia telah hilang ingatan dan lupa segala-galanya tentang cintanya.
Dan dia akan cuba membunuh Gang U.
Bukankah ia kedengaran sangat menarik?
Itu tak masuk akal langsung!
Saya sudah lihat episod semalam.
Dan Myeong Wol kelihatan amat hebat.
Jadi semalam, saya terus saja membuat permohonan untuk menyertai kelab peminat Han Myeong Wol.
Saya juga tulis sekiranya mereka tidak menghidupkan semula watak Myeong Wol, saya takkan teruskan menonton drama itu.
Apa?
Hei!
Kamu... dipecat!
Eonni. (eonni - kakak)
Pergi sajalah bekerja di kelab peminat Han Myeong Wol itu.
Eonni!
Kelakar betul.
Adakah mereka sengaja nak bergurau?
Macam mana mereka boleh tiba-tiba menukar jalan cerita di pertengahan drama?
Tengoklah, mereka fikir aku akan biarkan saja semua ini?
Atuk.
Saya akan lakukan apa yang awak mahu.
Seperti yang awak katakan, saya akan berada di sisi awak.
Saya akan menuruti segala permintaan awak.
Jadi, jangan sentuh Myeong Wol.
Apa?
Asalkan saya berada di sisi awak, itu sudah cukup, bukan?
Jadi, lepaskanlah dia.
Saya merayu pada awak.
Jadi semua ini adalah kerana dia?
Tidakkah ini sungguh mengharukan?
Awak fikir dia layak menerima semua ini?
Itu bergantung pada saya untuk menilainya.
Awak masih tidak serik-serik dengan kejadian sebelum ini?
Dia cuma mempergunakan awak.
Sehingga sanggup berpakat dengan Choe!
Saya tidak dapat memahami awak.
Saya sudah beritahu awak, dia seorang yang mencurigakan.
Dia sentiasa ada di sisi awak pada setiap ketika,
dan kemudian tiba-tiba dia mahu menjadi seorang pelakon.
Dan yang paling mencurigakan adalah,
dalam rakaman persembahan awak di Singapura,
saya ternampak seseorang yang mirip dia.
Apapun, saya fikir dia--
Bukankah awak kata awak tidak kisah?
Awak kata awak tidak kisah bagaimanakah perasaan sebenar saya.
Baiklah.
Tapi keadaan tidak boleh berterusan seperti sekarang.
Ambillah kesempatan ini untuk melupakan dia sepenuhnya.
Ini juga demi kebaikan Myeong Wol.
Memang itu jugalah yang mahu saya lakukan.
Demi kebaikan Myeong Wol.
Betulkah?
Ya. Tahniah.
Terima kasih!
Saya yang sepatutnya berterima kasih. Saya langsung tidak terfikir...
yang saya akan mendapat tangkapan yang begitu hebat.
Tapi, ini jasa baik puan juga yang sudi menerima orang seperti saya dan memberikan peluang ini.
Apapun, sebelum orang lain membuka langkah, baik saya menandatangani kontrak dengan kamu hari ini juga.
Apa?
Saya rasa kamu pasti memerlukan kereta, bukan?
Dan juga sebuah rumah untuknya.
Apa?
Takkanlah dia mahu terus tinggal serumah dengan saya?
Sejak dari awal lagi, saya berasa kurang selesa tinggal serumah dengannya.
Yang lebih penting, In A tidak menyukainya. Jadi saya juga turut tidak menyukainya.
Saya pernah beritahu dia agar tak perlulah kisah sangat tentang pendapat saya.
Tapi dia tetap mahu buat begini.
Lihatlah betapa Gang U amat mementingkan saya, Pengarah.
Betul juga. Lagipun Myeong Wol semakin dikenali ramai sekarang.
Kalau kamu berdua tinggal serumah, mungkin akan timbul khabar angin yang tidak elok nanti.
Bagus juga cadangan itu.
Jangan risau.
Kita ada satu rumah yang kosong, jadi dia boleh berpindah masuk ke sana.
Kalau begitu, bolehlah dia berpindah ke sana hari ini.
Kenapa terlalu tergesa-gesa?
Kalau boleh saya nak berasa lebih selesa secepat yang mungkin.
Tolong pindah keluar sebelum saya pulang ke rumah.
Berilah dia masa untuk melakukannya. Awak ni.
Tak mengapa, saya akan berpindah keluar hari ini juga.
Tak perlu risau.
Ya. Saya tidak boleh biarkan hidup awak musnah hanya kerana saya menyukai awak.
Layakkah saya untuk berbuat begitu?
Kalau awak terus berada di sisi saya, akhirnya awak juga yang akan terluka.
Tolonglah lupakan saya.
Saya dengar encik menyaksikan kemalangan itu berlaku di hadapan mata encik sendiri.
Oh, yang ini!
Aigoo, sudah berapa lama ia berlaku?
Adakah encik masih ingat?
Sudah tentu, kerana itulah kali pertama saya menyaksikan kemalangan.
Aigoo, ia adalah kejadian langgar lari.
Ia terjadi lebih kurang pada waktu begini.
Ada orang mengejar dia, kah?
Ah, kenapa cuaca begitu terik hari ini?
Jadi maksud encik, dia kelihatan seperti sedang dikejar?
Ya, betul tu.
Saya memberitahu perkara itu kepada pihak polis...
tapi mereka buat tak endah saja. Kemudian keesokan harinya mereka telah membersihkan tempat kejadian.
Dan menutup kes itu sebagai kes langgar lari biasa.
Adakah encik masih ingat nombor plat kereta atau apa-apa yang mungkin berkaitan?
Itu... kejadian itu berlaku terlalu pantas,
lagipun, kejadian itu telah berlaku beberapa tahun yang lalu.
Kenapa awak tidak minum?
Bukankah awak gemarkan minuman ini?
Mari pergi.
Pada waktu seperti ini, kita patut tunjukkan sesuatu untuk para peminat.
Walau apapun, orang ramai telah pun mengetahui tentang hubungan kita berdua.
Mari pergi, saya letih.
Kenapa awak asyik kata nak pergi saja?
Tunggulah sekejap lagi.
=Lagu seterusnya diminta oleh Ju In A.=
="Lihatlah Diriku Saja" oleh Taeyang.=
Ini ialah lagu permintaan saya.
Mulai sekarang, awak hanya boleh melihat saya saja.
Jangan sesekali berpaling ke arah lain.
Aku lakukan dengan baik.
Ya, aku lakukan dengan baik.
Tolonglah! Tolonglah!
Jangan fikirkan tentang dia lagi.
Tolonglah.
Betul tu.
Aku tak boleh lemah semangat.
Hari ini, kita akan mulakan penggambaran bagi babak 25.
Mula!
-=Kemunculan bintang baru, Han Myeong Wol!=-
-=Pelakon wanita terhangat tahun ini! "Saya akan menawan industri hiburan Korea."=-
Apa? Model pengiklanan telah ditukar kepada Myeong Wol?
-=Bakal ratu iklan generasi baru.=-
Menyampah betul!
Apakah pandangan pihak atasan berkenaan penyertaan Myeong Wol dalam industri hiburan?
Seperti yang kita jangkakan,
mereka merasakan ia satu perkara yang tidak masuk akal.
Betul juga, dia asalnya ialah pegawai di Bahagian Penguatkuasaan CAD.
Tapi sekarang, dia mula menjadi bintang terkenal dalam industri hiburan Korea Selatan. Jadi pastilah hal itu membingungkan mereka.
Tapi memandangkan kita tiada jalan lain lagi, jadi mereka memutuskan untuk mengambil pendekatan tunggu dan lihat.
Baguslah kalau begitu!
Tetapi sebahagian daripada mereka sangsi sama ada Pegawai Han Myeong Wol mempunyai niat lain.
Niat lain?
Untuk berhijrah terus ke Korea Selatan.
Berhijrah?
Jadi, jangan lakukan apa-apa yang boleh menimbulkan kesangsian. Tolong lebih berhati-hati.
Jangan lupa sekarang bukan saja di Korea Selatan,
malah mereka di Korea Utara juga sedang memerhatikan segala tindak-tanduk kita.
Pegawai Han Myeong Wol khasnya perlu tahu dengan sejelas-jelasnya tentang hal ini.
Omo, In A. (omo - oh Tuhan)
Kenapa dengan kulit awak kebelakangan ini?
Adakah awak tertekan?
Solekkan saya baik-baik kali ini.
Sebelum ini, cela di muka saya telah kelihatan di kaca televisyen.
Baiklah.
Apa khabar?
Myeong Wol! Saya dengar awak telah mendapat satu lagi tawaran iklan baru-baru ini.
Bahkan orang industri filem juga sudah mula menaruh minat terhadap awak.
Nampaknya awak begitu terkenal sekarang.
Tidaklah sampai begitu.
Hei, Han Myeong Wol.
Macam mana orang baru seperti kamu boleh datang lebih lewat daripada saya?
Bukankah awak patut tiba lebih awal daripada seonbae? (Seonbae - senior)
Saya minta maaf. Lain kali, saya akan datang lebih awal.
Dan, awak panggil itu sebagai salam hormat?
Mana cukup sekadar dengan menundukkan kepala saja!
Awak patut tundukkan badan sehingga 90 darjah.
Dan panggil saya sebagai seonbaenim. (seonbaenim - senior yang dihormati)
Seonbaenim sudah sampai.
Awak juga seperti itu semasa masih orang baru.
Apa?
Tiada apa-apa.
Pengarah!
Apa halnya?
Saya tidak mahu membuat penggambaran hari ini.
Kenapa?
Saya berasa tidak puas hati sejak sebelum ini lagi.
Macam mana saya boleh berkongsi bilik solekan yang sama dengan orang baru itu?
In A, tolonglah fahami keadaan kita sekarang.
Untuk sementara ini, semua orang akan menggunakan bilik yang sama.
Semua ini kerana kita tidak mempunyai bilik solekan yang mencukupi.
Tak bolehkah kamu faham?
Saya tidak tahu betapa terkenalnya dia sekarang,
tapi belum sampai sebulan pun dia berada dalam industri ini.
Saya tidak boleh menerima semua ini.
In A, janganlah begini.
Betul tak cakap saya, Gang U?
Pengarah, betul kata-kata In A itu.
Pelakon juga mempunyai taraf masing-masing. Awak patut mengambil kira tentang hal itu.
Bukan semua orang boleh sampai ke taraf yang sama.
Ya, saya faham. Tapi kamu kenalah cuba memahami keadaan kita sekarang.
Kalau bilik solekan tidak mencukupi, maka dia sepatutnya pandai-pandailah mencari tempat sendiri.
Berikan dia satu ruang kotak untuk dia bersolek.
Mana boleh kamu cakap begitu?
Kalau tiada batasan yang jelas antara taraf yang berlainan, dia mungkin akan naik lemak nanti.
Bukankah memang begitu asam garamnya dalam industri ini?
Lebih-lebih lagi bagi orang seperti Han Myeong Wol,
yang tidak perlu berusaha keras atau bersusah payah untuk menjadi terkenal.
Maafkan saya. Saya akan mengenakan solekan di luar.
Kamu semua bersiap sedia, ya?
Awak puas hati sekarang?
Tidak.
Berbanding apa yang telah saya lalui sebelum ini, itu cuma satu perkara kecil saja.
Kalau bilik solekan tidak mencukupi, maka dia sepatutnya pandai-pandailah mencari tempat sendiri.
Berikan dia satu ruang kotak untuk dia bersolek.
Lebih-lebih lagi bagi orang seperti Han Myeong Wol, yang tidak perlu berusaha keras atau bersusah payah untuk menjadi terkenal.
Saya tidak tahu sama ada awak menyukainya.
Saya masih belum dapat menemui pintunya lagi.
Adakah tuan mahu berjumpa saya?
Sila duduk.
Ada apa-apa perkembangan berkenaan 4 Buku Kesatuan itu?
Adakah kamu masih sedang menyiasat tentang kematian ahli kaji purba itu?
Ya.
Semakin dalam siasatan saya, semakin kuat saya merasakan
yang misteri kematiannya ada kaitan dengan 4 Buku Kesatuan itu.
Begitukah?
Mengikut hasil siasatan saya, sebelum kejadian itu berlaku, dia telah dikejar.
Jadi saya yakin bahawa ia bukannya sekadar satu kes langgar lari biasa.
Sebaliknya, dia mungkin telah dibunuh.
Oleh siapa?
Adakah tuan pernah mendengar tentang 'Dokebi'? (dokebi - makhluk seperti jembalang dalam kisah dongeng Korea)
Tuan tak apa-apa?
Saya tak apa-apa, saya tak apa-apa.
Baiklah, teruskan. Kamu kata 'Dokebi'?
Hal ini masih belum jelas.
Tetapi pada pakaian mangsa ada sehelai kertas yang tertulis perkataan 'dokebi'.
Saya percaya inilah satu-satunya petunjuk yang boleh membantu untuk mencari siapakah pembunuhnya.
Dokebi.
Aku yakin dia pasti menyembunyikan sesuatu.
Tapi kenapa?
Dokebi.
Encik Choe sedang menyiasat berkenaan hal 4 Buku Kesatuan itu.
Tapi saya tidak boleh setakat bergantung pada dia saja semata-mata.
Ya.
Kamu berdua perlu rapat sedikit.
Kamu berdua saling mencintai. Namun, kamu tidak boleh menunjukkannya. Jadi kamu saling memandang dengan hati yang pilu.
Rapat lagi, ya, bagus.
Wah! Saya sukakan pandangan awak itu, Gang U.
Tapi Myeong Wol, kenapa wajah awak kelihatan pucat?
Awak kurang sihat, kah?
Saya cuma keletihan.
Baiklah, gambar terakhir. Bagus.
Baiklah! Terima kasih atas kerjasama kamu semua.
Bukankah konsep sebegini seharusnya dibuat oleh pasangan kekasih yang sebenar?
Ju In A, lama kita tidak berjumpa.
Kenapa awak datang ke sini?
Kebetulan saya datang ke sini untuk mengambil pakaian tajaan saya.
Saya pun memang nak berjumpa awak, jadi habiskanlah kerja awal supaya kita boleh makan bersama.
In A, awak nak mencubanya?
Apa kata awak cuba tengok sama ada ia elok ataupun tidak?
Awak tak apa-apa?
Saya tak apa-apa.
Saya dengar akhir-akhir ini jadual kerja awak terlalu padat.
Awak nampak amat keletihan.
Inilah masalahnya kalau terlalu terkenal!
Hei, apa awak buat ni?
Saya benar-benar minta maaf.
Awak sengaja, bukan?
Awak memang sengaja melakukannya, bukan?
Bukan begitu. Cuma saya tiba-tiba terasa pening.
Apa maksud awak bukan begitu?
Awak fikir saya tak tahu apa yang awak fikirkan?
In A, ada banyak orang yang sedang melihat, janganlah buat begini.
Ju In A.
Tengoklah dia! Lepaskan!
Kalau awak mahu saya mencucinya, saya akan melakukannya.
Kalau awak mahu saya membayar ganti rugi, saya akan melakukannya.
Tapi saya takkan biarkan awak terus memandang rendah terhadap saya lagi.
Awak yang buat silap dulu, jadi sedar sikit!
Cepat panggil wartawan datang. Sekarang juga!
Han Myeong Wol, tak bolehkah awak minta maaf saja?
Apa hak awak untuk meninggi suara pula?
Tak kiralah betapa letihnya awak,
awak patut berhati-hati supaya tidak menyusahkan orang lain.
Awak fikir awak seorang saja yang tidur lewat? Awak seorang saja pelakon di dunia ini?
Awak fikir sesiapa saja boleh menjadi profesional?
Sebab itulah saya telah pun meminta maaf.
Beginikah kelakuan seseorang yang bersalah,
lagi-lagi terhadap seorang seonbae? (seonbae - senior)
Kalau begitu apa yang patut saya buat?
Melutut di hadapan In A dan minta maaf padanya.
Sudahlah, lupakan saja.
Melutut dan minta maaf!
Sudahlah tu.
Hei, Han Myeong Wol.
Kali ini saya akan lepaskan awak.
Kelak pastikan awak lebih berhati-hati.
Mari kita pergi, Gang U.
Akhir-akhir ini Myeong Wol terlalu sibuk dengan jadualnya yang padat,
jadi dia mungkin tidak makan dengan baik.
Wajahnya kelihatan tidak bermaya.
Pegawai Han Myeong Wol,
awak mesti terus kuat.
Dan kelak, jangan biarkan saya melihat air mata awak lagi.
Pegawai Han Myeong Wol!
Awak tak rasa yang awak terlalu melampau?
Saya buat apa yang awak mahukan, jadi apa lagi yang awak tak puas hati?
Baiklah, kita cakap tentang perkara lain saja.
Saya dengar ada satu restoran makanan Itali yang bagus.
Awak nak ke sana?
Kita patut makan sedap-sedap kalau angin kurang baik.
Hei!
Saya benar-benar minta maaf.
Han Myeong Wol, tak bolehkah awak minta maaf saja?
Melutut dan minta maaf!
Hentikan kereta sekejap.
Apa?
Hentikan kereta.
Kenapa?
Kita makan lain kali saja.
Apa?
Saya terlupa yang saya ada janji temu dengan Pengarah. Maaf.
Gang U!
Teksi! Teksi!
Kenapa dia tidak jawab telefon?
Perempuan gila ini.
Apa awak buat di sini?
Kenapa awak keluar dari situ?
Dia jatuh sakit.
Apa?
Awak tak nak ke tepi?
Dia baru saja terlelap.
Lebih baik awak balik saja dulu.
Awak fikir awak siapa?
Berhentilah daripada terus menyeksa dia.
Takkanlah awak tak tahu disebabkan siapa dia jadi begini?
Sebab itulah saya suruh awak ke tepi.
Sebab itulah lagi saya tak mahu ke tepi!
Baik awak biarkan dia sendirian,
itulah yang terbaik buat Myeong Wol sekarang.
Tapi kalau awak masih mahu masuk ke dalam,
terpulanglah.
Alahai dia ini!
Aku dah hampir gila!
Maaf.
Saya minta maaf, semua ini berlaku kerana saya.
Sebab itulah saya suruh awak hentikan semua ini.
Kerana saya tak dapat lagi melindungi awak!
Disebabkan ia amat sukar,
saya tak sanggup melihat awak jadi begini, bodoh.
Hyeong Gang U!
In A, tunggu dulu.
Awak berdua...
saya takkan maafkan awak berdua.
In A!
Apa?
Pelakon drama ditukar secara tiba-tiba?
Begitu juga dengan pelbagai iklan.
Mereka tiba-tiba meminta untuk menukar model lain.
Mereka semua mengatakan yang mereka ada sebab masing-masing.
Tapi dia pelakon yang sedang meningkat naik sekarang.
Jadi agak pelik kerana hal ini tiba-tiba berlaku.
Jadi--
Kamu masih ingat bagaimana Hong Su Yeon jatuh?
Adakah ia perbuatan Pengerusi Ju?
Siapa lagi yang begitu berkuasa dalam industri ini?
Tapi apa yang pernah Myeong Wol lakukan terhadapnya?
Gang U!
Lepaskan!
Apa yang sedang tuan lakukan sekarang?
Kamu baru saja sampai, janganlah marah-marah.
Duduklah.
Adakah tuan memang sering menggunakan helah kotor begini?
Demi cucu perempuan tuan, tuan sanggup mengenakan orang lain seperti itu.
Aku sudah beri amaran kepada kamu!
Sebab itulah saya lakukan sepertimana yang tuan mahukan.
Jadi apa lagi yang tuan mahukan daripada saya?
Budak angkuh ini.
Kamu fikir kamu berada di mana sekarang sehingga begitu berani memekik dengan sebegini kuat?
Kalau tuan tidak memperbetul semula keadaan seperti sediakala,
saya juga takkan mematuhi perjanjian kita.
Saya akan mengumumkan perpisahan antara saya dengan In A.
Sehinggalah tuan mengembalikan Myeong Wol seperti asalnya,
saya akan memulaukan segala aktiviti saya.
Begitukah?
Maksud kamu...
kamu mahu tersungkur bersama-sama dia.
Begitukah maksud kamu?
Memandangkan kamu sudah cakap begini,
aku juga tiada pilihan lain selain mendedahkan masa silam kamu yang sebenar.
Lakukanlah apa yang tuan mahukan.
Saya takkan terus dicucuk hidung oleh tuan untuk selama-lamanya.
Begitukah?
Apapun, memang sayang sekali.
Tidak berapa lama dulu,
aku telah membuat pelaburan dalam satu syarikat rakaman
dan juga syarikat perfileman terkemuka di Amerika Syarikat,
Kami merancang untuk menjalankan satu usahasama.
Kata mereka,
mereka berhasrat untuk menonjolkan seorang bintang Asia
yang dapat menakluki Hollywood dan menduduki carta Billboard. Aku telah membuat rundingan untuk promosi besar-besaran buat kamu.
Selain itu...
aku juga telah menjemput mereka untuk datang ke persembahan kamu yang akan diadakan beberapa hari lagi.
Mereka ini tak boleh dibandingkan dengan orang-orang yang pernah datang untuk menilai persembahan tidak jadi kamu itu sebelum ini.
Sekiranya kamu terpilih, kamu akan mencapai kejayaan besar dalam masa yang begitu singkat.
Aku berupaya melakukan semua ini!
Aku percaya ini sajalah peluang terakhir kamu untuk berjaya di Amerika.
Benarkah... hanya kerana gadis itu,
kamu sanggup melepaskan peluang keemasan ini?
Bukankah ini yang kamu impikan selama ini?
Kamu fikirkanlah perkara ini masak-masak.
Pertimbangkanlah dari pelbagai sudut. Apa yang telah kamu capai setakat ini,
dan segala perkara hebat yang menanti kamu pada masa hadapan.
Kalau kamu mahu semua itu menghilang seperti buih di lautan, lakukanlah!
Apa?
Disebabkan saya?
Ya.
Dia terus saja pergi mencari Pengerusi Ju secara tergesa-gesa.
Tapi kenapa dia begitu mudah melenting apabila ia melibatkan hal kamu?
Apakah yang berlaku sebenarnya antara kamu berdua?
Dia bukannya seorang yang suka mengikut perasaan.
Dia sendiri tahu yang dia cuma menempah bahaya jika dia menentang Pengerusi Ju.
Peluang untuk menembusi pasaran Amerika Syarikat kini sudah jelas terbentang di hadapannya.
Tapi semua itu akan musnah sekiranya dia menentang Pengerusi Ju.
Kamu cubalah memujuk dia.
Walaupun dari luaran dia kelihatan kuat, tetapi sebenarnya hatinya amat lembut.
Mungkin dia bersimpati terhadap kamu kerana apabila dia melihat kamu, dia akan teringatkan dirinya dahulu.
Sekiranya dia terlepas peluang ini untuk ke Amerika, dia takkan mendapat peluang ini lagi untuk seumur hidupnya.
Saya tak mahu cakap banyak.
Saya akan berterus terang saja.
Semuanya akan baik kalau awak pergi dari sini.
Itupun kalau awak mahu menyelamatkan Gang U.
Atuk saya
ialah seseorang yang akan mengotakan segala kata-katanya.
Awak mahu melihat Gang U hancur?
Hanya kerana orang seperti awak?
Apapun, bagi Gang U...
tak mungkin dia akan melepaskan segala apa yang telah dikecapinya setakat ini.
Kerana awak, dia dalam keadaan yang amat sukar.
Aku telah membuat pelaburan dalam satu syarikat rakaman
dan juga syarikat perfileman terkemuka di Amerika Syarikat,
Kami merancang untuk menjalankan satu usahasama.
Kata mereka,
mereka berhasrat untuk menonjolkan seorang bintang Asia
yang dapat menakluki Hollywood dan menduduki carta Billboard. Aku telah membuat rundingan untuk promosi besar-besaran buat kamu.
Apa yang telah kamu capai setakat ini,
dan segala perkara hebat yang menanti kamu pada masa hadapan.
Kalau kamu mahu semua itu menghilang seperti buih di lautan, lakukanlah!
Saya minta maaf, Pengarah Gang.
Dia tiba-tiba jatuh sakit pagi ini.
Ya. Lain kali saya akan pastikan dia datang.
Ya, ya, ya.
Saya minta maaf.
Pengarah!
Kamu masih tak dapat menghubungi dia?
Ya, telefon bimbitnya telah dimatikan.
Apa patut kita buat?
Nampaknya penggambaran dan temu ramah majalah terpaksa dibatalkan.
Tak perlu risau tentang hal itu.
Apa yang penting ialah persembahannya pada hari esok.
Esok, Pengerusi Ju akan membawa 1 pasukan promosi dari Amerika Syarikat.
Sekiranya dia menghilang lagi seperti persembahannya dulu, maka peluang ini akan tertutup untuk selama-lamanya.
Mari pergi.
Saya telah berjaya mendapatkan 25 orang untuk menyertai kelab peminat Han Myeong Wol.
Cuba tengok.
Dalam forum anti pasangan GangJu, (GangJu - gabungan nama Gang U dan Ju In A)
saya telah dinamakan sebagai ahli elit!
Tunggu dan lihat saja. Dalam masa beberapa hari lagi, saya akan menjadi ahli paling hebat.
Hebat betul!
Awak mesti terus kuat.
Dan kelak, jangan biarkan saya melihat air mata awak lagi.
Oh, cuba lihat siapa ini.
Bukankah ini penyelamat Han Myeong Wol?
Sampai bila awak mahu terus begini?
Apa dia?
Tolonglah sedar.
Semakin awak berkelakuan begini, semakin sukar jadinya bagi Han Myeong Wol.
Awak fikir awak siapa?
Kalau awak benar-benar mengambil berat tentang Myeong Wol--
Myeong Wol! Myeong Wol!
Jangan asyik menyebut nama dia sesuka hati awak.
Kenapa tidak awak jujur saja terhadap perasaan awak?
Apakah yang benar-benar awak inginkan?
Macam mana pula dengan awak?
Adakah awak jujur?
Awak juga menyukai Han Myeong Wol, bukan? Betul tak?
Setiap orang ada cara tersendiri untuk mencintai seseorang.
Apakah sebabnya awak memberitahu saya semua ini?
Saya...
tak dapat berbuat apa-apa untuk Han Myeong Wol.
Tapi awak boleh.
Kenapa tidak awak jujur saja terhadap perasaan awak?
Apakah yang benar-benar awak inginkan?
Saya tak dapat berbuat apa-apa untuk Han Myeong Wol.
Tapi awak boleh.
Bersemangatlah!
Jangan tenggelam dalam perasaan yang bukan-bukan.
Kita sudah boleh melihat cahaya di penghujung terowong. Takkanlah kamu nak berputus asa begitu saja?
Esok, kami akan menunggu kamu di tempat persembahan kamu.
Apa yang telah kamu capai setakat ini,
dan segala perkara hebat yang menanti kamu pada masa hadapan.
Kalau kamu mahu semua itu menghilang seperti buih di lautan, lakukanlah!
-=Lee Gang U=-
Apa yang berlaku?
Kita pergi ke sana dulu.
Macam mana kalau dia tak datang?
Dia akan datang.
Dia takkan lepaskan semua ini begitu saja.
Oh ya.
Saya juga tidak dapat menghubungi Myeong Wol.
Apa?
Kenapa dengan dia?
Saya dah kata asalkan kita dapat mengharungi rintangan ini, semuanya akan baik-baik saja. Kenapa dengan mereka?
Mari kita pergi dulu.
Ya.
Kenapa awak nak berjumpa saya secara sendirian?
Saya mahu meminta bantuan awak secara rahsia.
Apapun halnya, silakan beritahu saya.
Saya harap awak boleh membantu saya mencari seseorang.
Seseorang?
Siapa?
Saya tidak tahu nama sebenarnya.
Seseorang yang dipanggil 'Dokebi'.
Dokebi?
Ah... 'Dokebi'--
Saya dengar awak boleh membantu mencari orang hilang.
Apa?
Saya ingin mencari seseorang yang digelar 'Dokebi'.
Tidak berapa lama dulu, Gang U juga mahu mencari seseorang yang dipanggil 'Dokebi'.
Apa? Gang U?
Awak tak ingat?
Dia pernah datang mencari saya dulu.
Dia mahu saya membantu dia mencari seseorang yang digelar 'hantu' atau 'Dokebi' itu.
Maaf.
Ada sesuatu yang tak kena dengan Pegawai Myeong Wol.
Dia tiba-tiba menghantar pesanan ringkas menyatakan 'saya minta maaf'.
Saya cuba menghubunginya, tapi tidak berjawab.
Kalau begitu cuba suruh Dae Gang mencari dia di apartmennya.
Saya sudah hubungi Dae Gang.
Saya menyuruh dia mencari Myeong Wol di apartmen.
Tetapi dia tiada di situ.
Tuan mejar!
-=Tuan mejar, saya minta maaf. Saya sanggup menerima hukuman kerana mengkhianati negara dan rakyat kita.=-
- Gang U! Gang U! Gang U! - Gang U! Gang U! Gang U!
Pengarah!
Masa sudah hampir tiba.
Macam mana dengan Gang U?
Masih tiada.
Dia sudah tiba. Gang U sudah tiba.
Sekarang, kami berada di tempat persembahan bintang hallyu, Gang U.
Mari kita berbual bersama Gang U seketika sebelum persembahannya bermula.
Gang U, wah, awak kelihatan hebat hari ini.
Terima kasih.
=Saya dengar ada pasukan promosi dari Amerika yang datang untuk menyaksikan persembahan ini.=
=Ada apa-apa yang mahu awak katakan sebelum memulakan persembahan?=
Tengoklah.
Atuk dah kata dia akan datang.
=Selamat sejahtera semua.=
=Saya Gang U.=
Saya ucapkan terima kasih kepada anda semua. -=Temu ramah khas bersama bintang hallyu Gang U sebelum persembahannya.=-
=Sebelum memulakan persembahan hari ini,=
=saya mahu memberitahu anda semua berkenaan=
sesuatu yang amat saya hargai.
Apa awak cakap?
Benda ini adalah kepunyaan ayah saya.
Semasa kecil, ayah saya memberikannya sebagai hadiah
sempena hari jadi saya.
Saya membawanya ke sini hari ini kerana
saya mahu berterus-terang kepada anda semua.
=Benar, ayah saya bukanlah seorang doktor.=
=Dan ibu saya pula telah lama meninggal dunia.=
=Saya cuma seorang anak yatim biasa.=
Budak itu!
Betul tu, selama ini,
saya telah menjalani hidup yang dipenuhi penipuan.
Segala butiran peribadi saya yang anda ketahui,
semua itu hanyalah rekaan semata-mata.
=Bahkan hubungan saya dengan Ju In A juga,=
=hanyalah satu penipuan.=
Saya tidak mahu terus hidup dalam penipuan seperti ini di hadapan anda semua.
Selain itu,
saya tidak mahu lagi terus menipu hati saya sendiri.
Han Myeong Wol, adakah awak sedang menonton?
=Han Myeong Wol.=
Han Myeong Wol.
Han Myeong Wol...
saya mencintai awak.